b'\n_START_ARTICLE_\nTampa\n_START_SECTION_\nIstorija\n_START_PARAGRAPH_\n\xc5\xbdodis Tampa rei\xc5\xa1kia \xe2\x80\x9eugnies lazdos\xe2\x80\x9c i\xc5\xa1vertus i\xc5\xa1 senovin\xc4\x97s ind\xc4\x97n\xc5\xb3 kalus\xc5\xb3 genties kalbos, kuri gyveno Tampos \xc4\xaflankos pietuose. Pavadinimas gal\xc4\x97jo kilti nuo da\xc5\xbenos perk\xc5\xabnijos, b\xc5\xabdingos vasaros m\xc4\x97nesiais. Kai kuri\xc5\xb3 istorik\xc5\xb3 teigimu, miesto vardas rei\xc5\xa1kia "vietov\xc4\x99 lazdoms rinkti". _NEWLINE_\xc5\xbdem\xc4\x97lapiuose Tampos \xc4\xaflanka \xc4\xafvardijama nuo 1695 m.\n_START_SECTION_\nAnkstyvieji tyrin\xc4\x97jimai\n_START_PARAGRAPH_\nApie miesto istorij\xc4\x85 iki europie\xc4\x8di\xc5\xb3 kolonizavimo n\xc4\x97ra daug \xc5\xbeinoma. Pirmieji XVI am\xc5\xbeiuje vietov\xc4\x99 aptiko ispanai. \xc4\x8cia jie sutiko vietini\xc5\xb3 kalus\xc5\xb3 gent\xc4\xaf._NEWLINE_Ekspedicijos vadovaujamos Panfilo de Narv\xc3\xa1ez ir Hernando de Soto tyrin\xc4\x97jo netoli Tampos, ie\xc5\xa1kodami aukso ir galimyb\xc4\x97s \xc4\xafkurti kolonij\xc4\x85. Teritorijoje nebuvo verting\xc5\xb3 i\xc5\xa1kasen\xc5\xb3, o did\xc5\xbeiausias vietini\xc5\xb3 turtas tebuvo \xc5\xbeuvys ir v\xc4\x97\xc5\xbeiagyviai. Vietiniai atsisak\xc4\x97 pripa\xc5\xbeinti u\xc5\xbeklyd\xc4\x97li\xc5\xb3 per\xc5\xa1am\xc4\x85 katalikyb\xc4\x99._NEWLINE_Archeologiniai tyrin\xc4\x97jimai parod\xc4\x97, kad atvyk\xc4\x97liai \xc4\xaf gent\xc4\xaf atne\xc5\xa1\xc4\x97 infekcines ligas. V\xc4\x97liau 200 met\xc5\xb3 teritorija buvo depopulizuota ir ignoruojama.\n_START_SECTION_\nNuolatiniai gyventojai ir JAV kontrol\xc4\x97\n_START_PARAGRAPH_\nXVIII am\xc5\xbeiuje d\xc4\x97l Amerikos kolonizavimo seminol\xc5\xb3 gentys patrauk\xc4\x97 \xc4\xaf Floridos \xc5\xa1iaur\xc4\x99. \xc5\xa0iuo periodu Tampoje atsirado pirmieji nuolatiniai gyventojai \xe2\x80\x93 kit\xc5\xb3 ind\xc4\x97n\xc5\xb3 gen\xc4\x8di\xc5\xb3 ir kubie\xc4\x8di\xc5\xb3 \xc5\xbevejai. _NEWLINE_1821 m. JAV per\xc4\x97m\xc4\x97 Florid\xc4\x85 i\xc5\xa1 Ispanijos, jos suma\xc5\xbeintu ind\xc4\x97nu reidus ir panaikinti prieglobst\xc4\xaf pab\xc4\x97gusiems vergams ir kaimynini\xc5\xb3 valstij\xc5\xb3.\n_START_SECTION_\nPasienio laikotarpis\n_START_PARAGRAPH_\nMoultrie Creek sutartimi (1823 m.) buvo \xc4\xafkurtas didelis ind\xc4\x97n\xc5\xb3 rezervatas Floridos pusiasalyje. Kontrol\xc4\x97s \xc4\xafvedimo planui vykdyti JAV vyriausyb\xc4\x97 pastat\xc4\x97 serij\xc4\x85 fort\xc5\xb3 ir pasienio post\xc5\xb3 naujojie teritorijoje. 1824 m. vasario 10 d. \xc4\xafsteigtas fortas, kuris vasario 22 d. buvo pavadintas Brooke fortu._NEWLINE_Pirm\xc5\xb3j\xc5\xb3 de\xc5\xa1imtme\xc4\x8di\xc5\xb3 egzistavimo metu, Tampa buvo labai izoliuota. 1835 m. pavieniai gyventojai prakti\xc5\xa1kai apleido teritorij\xc4\x85 prasid\xc4\x97jus Antrajam seminol\xc5\xb3 karui. Po septyneri\xc5\xb3 met\xc5\xb3 kovos, seminol\xc5\xb3 gentys pasitrauk\xc4\x97 i\xc5\xa1 teritorijos ir \xc4\xaf tamp\xc4\x85 v\xc4\x97l gr\xc4\xaf\xc5\xbeo kolonistai. _NEWLINE_1845 m. Floridos teritorija pakankamai i\xc5\xa1augo ir tapo 27 JAV valstij\xc4\x85._NEWLINE_Pra\xc4\x97jus ketveriems metams nuo valstijos \xc4\xafk\xc5\xabrimo, Tampa i\xc5\xa1augo ir 1849 m. sausio 18 d. \xc4\xafgavo kaimo status\xc4\x85. Gyvenviet\xc4\x97je gyveno 185 gyventojai ir karinis personalas. _NEWLINE_1855 m. gruod\xc5\xbeio 15 d. gyvenviet\xc4\x97 gavo miesto status\xc4\x85, po met\xc5\xb3 i\xc5\xa1rinktas pirmasis meras, kuriuo tapo teis\xc4\x97jas Joseph B. Lancaster.\n_START_SECTION_\nDvide\xc5\xa1imtas am\xc5\xbeius\n_START_PARAGRAPH_\nTampa spar\xc4\x8diai i\xc5\xa1augo po Antrojo pasaulino karo. Iki JAV \xc4\xafsiki\xc5\xa1imo \xc4\xaf konflikt\xc4\x85, buvo prad\xc4\x97tos statybos MacDill srityje, dabartin\xc4\x97s MacDill oro paj\xc4\x97g\xc5\xb3 baz\xc4\x97s pirmtakas. Teritorija tarnavo kaip armijos oro paj\xc4\x97g\xc5\xb3 korpuso ir oro operacij\xc5\xb3 baz\xc4\x97, kuri tur\xc4\x97jo pagalbini\xc5\xb3 oro uost\xc5\xb3 aplink Tampos \xc4\xaflank\xc4\x85 ir gretimose apygardose. Pasibaigus karui MacDill i\xc5\xa1liko kaip aktyvus karinis ta\xc5\xa1kas, o pagalbin\xc4\x97s instancijos atiteko civilinei kontrolei. Du i\xc5\xa1 j\xc5\xb3 tapo tarptautiniai oro uostais: Tampos tarptautinis oro uostas ir Sankt Peterburgo-Kleavaterio tarptautinis oro uostas._NEWLINE_Did\xc5\xbeiausias pastarojo laikotarpio ekonomikos augimo mieste buvo Naujosios Tampos \xc4\xafsteigimas, kuris prasid\xc4\x97jo 1988 m., kai prie miesto buvo prijungti 62 km\xc2\xb2 aplinkini\xc5\xb3 kaim\xc5\xb3._NEWLINE_Ryt\xc5\xb3 Tampoje yra didel\xc4\x97 afroamerikie\xc4\x8di\xc5\xb3 bendruomen\xc4\x97, kuri buvo suk\xc4\x97lusi kelet\xc4\x85 riau\xc5\xa1i\xc5\xb3 d\xc4\x97l nesutarim\xc5\xb3 su vietiniu policijos departamentu.\n_START_SECTION_\nMiesto vyriausyb\xc4\x97\n_START_PARAGRAPH_\nMiesto vald\xc5\xbeios auk\xc5\xa1\xc4\x8diausioji instancija \xe2\x80\x93 miesto meras, kuris yra renkamas ketveri\xc5\xb3 met\xc5\xb3 kadencijai. Dabartin\xc4\x97 miesto mer\xc4\x97 \xe2\x80\x93 Pam Iorio._NEWLINE_Miesto taryba yra \xc4\xafstatym\xc5\xb3 leidybos institucija, kuri\xc4\x85 sudaro septyni nariai. Keturi nariai i\xc5\xa1renkami i\xc5\xa1 speciali\xc5\xb3 zon\xc5\xb3 ir dar trys bendrai i\xc5\xa1 viso miesto.\n_START_SECTION_\nEdukacija\n_START_PARAGRAPH_\nMieste \xc4\xafsteigtas Piet\xc5\xb3 Floridos universitetas, kuriame studijuoja apie 44900 student\xc5\xb3. Privatus Tampos universitetas \xc4\xafkurtas \xc5\xa1alia Hillsborougho up\xc4\x97s, kuriame studijuoja 5500 student\xc5\xb3. Mieste taip pat yra dar vienuolika universitet\xc5\xb3 ir koled\xc5\xbe\xc5\xb3.\n_START_SECTION_\nLedo ritulys\n_START_PARAGRAPH_\nTampos miestui NHL piet\xc5\xb3 konferencijoje atstovauja Tampos B\xc4\x97jaus \xe2\x80\x9eLightning\xe2\x80\x9c komanda. Komanda yra syk\xc4\xaf laim\xc4\x97jusi NHL \xc4\x8dempion\xc5\xb3 vard\xc4\x85. Komandos nam\xc5\xb3 arena \xe2\x80\x93 St. Pete Times Forum.\n_START_SECTION_\nAmerikieti\xc5\xa1kasis futbolas\n_START_PARAGRAPH_\nTampos B\xc4\x97jaus \xe2\x80\x9eBuccaneers\xe2\x80\x9c komanda var\xc5\xbeosi NFL piet\xc5\xb3 divizione. 2002 m. komanda laim\xc4\x97jo supertaur\xc4\x97s finalines var\xc5\xbeybas ir tapo \xc4\x8dempionais.\n_START_SECTION_\nBeisbolas\n_START_PARAGRAPH_\nBeisbolo did\xc5\xbeiojoje lygoje miestui atstovauja Tampos B\xc4\x97jaus \xe2\x80\x9eRays\xe2\x80\x9c. Komanda nuo 1998 m. \xc5\xbeaid\xc5\xbeia ryt\xc5\xb3 divizione.\n_START_SECTION_\nEkonomika\n_START_PARAGRAPH_\nPaslaug\xc5\xb3 sektorius, ma\xc5\xbemenin\xc4\x97 prekyba, finansin\xc4\x97s paslaugos, draudimas ir nekilnojamo turto verslas yra gyvybi\xc5\xa1kai svarb\xc5\xabs regiono ekonomikai. Mieste \xc4\xafsik\xc5\xabrusios \xc5\xa1ios garsios kompanijos: OSI Restaurant Partners, WellCare Health Plans, Inc., TECO Energy, Walter Energy ir Raymond James Financial._NEWLINE_Miesto centre vyksta nuolatin\xc4\x97 pl\xc4\x97tra ir rekonstrukcijos pagal bendr\xc4\x85j\xc4\x85 nacionalin\xc4\x99 tendencij\xc4\x85.'